Marcia Cross

**Marcia Anne Cross**  (alizaliwa 25 Machi 1962) ni mwigizaji wa Marekani. Anajulikana katika uigizaji kama mhusika wa Bree Van de Kamp kwenye kipindi cha *Desperate Housewives*.

## Masomo na Uigizaji
Marcia Cross alisoma shule ya msingi na ya upili katika shule ya Juilliard mjini New York, na kisha akafuzu kwa shahada ya pili ya saikolojia kutoka kwa chuo kikuu cha Antioch mjini Los Angeles. Alianza kuigiza mnamo 1984 kwenye kipindi cha *The Edge of Night*. Baadaye, aligura kutoka mji wa New York hadi Los Angeles na kisha akaigiza kwenye filamu ya *The Last Days of Frank and Jessie James*. Kuanzia 1986 hadi 1987, aliigiza kama Kate Sanders kwenye kipindi cha *One Life to Live*.

Mnamo 1992, Cross aliigiza kama Dkt. Kimberley Shaw kwenye kipindi cha *Melrose Place*. Hapo awali, alikuwa amepewa mkataba wa kuigiza kwenye kipindi hiki kwa muda wa msimu mmoja, lakini aliwafurahisha watayarishaji wakuu hadi wakakubali kumweka mpaka msimu wa nne.

Baada ya kuwacha *Melrose Place*, Cross alijiunga na kipindi cha *Seinfield* ambapo aliigiza kama Dkt. Sitarides. Pia, ameigiza kwenye vipindi kama *CSI: Crime Scene Investigation*, *Profiler*, *Everwood* na *Touched by an Angel*.

Mnamo 2004, Cross alifaulu kujiunga na kipindi cha *Desperate Housewives*.

## Maisha binafsi
Cross alizaliwa mjini Marlborough, Massachusetts. Yeye alikuwa rafiki wa dhati wa Richard Jordan. Jordan alikuwa mkubwa wa Cross kwa miaka ishirini na tano. Yeye alikufa kutokana na uvimbe wa ubongo mnamo 1993.

Cross aliolewa na Tom Mahoney mnamo 24 Juni 2006. Mnamo 6 Septemba 2006, alitangaza kuwa yeye ni mjamzito. Mnamo 20 Februari 2007 Cross alijifungua pacha: Eden na Savannah katika hospitali mjini Los Angeles.

## Filamu
* *The Edge of Night* (1984), Liz Correll
* *Brass* (1985), Victoria Willis
* *One Life to Live* (1985-86), Kate Sanders
* *Tales From The Darkside* (1986), Strange Love
* *The Last Days of Frank and Jesse James* (1986), Sarah Hite
* *Almost Grown* (1988-1989), Lesley Foley
* *Cheers* (1989), Susan Howe
* *Bad Influence* (1990), Ruth Fielding
* *Storm and Sorrow* (1990), Marty Hoy
* *Knots Landing* (1991-1992), Victoria Broyelard
* *Murder, She Wrote* (1992), Marci Bowman
* *Ripple* (1995), Ali
* *Melrose Place* (1992-1997), Dkt. Kimberly Shaw Mancini
* *Always Say Goodbye* (1996), Anne Kidwell
* *Female Perversions* (1996), Beth Stephens
* *All She Ever Wanted* (1996), Rachel Stockman
* *Seinfeld* (1997), Dkt. Sara Sitarides
* *Target Earth* (1998), Karen Mackaphe
* *Boy Meets World* (1999) , Rhiannon Lawrence, Topanga's mother (4 episodes)
* *Dancing in Septemba* (2000), Lydia Gleason
* *Profiler* (2000)
* *Living in Fear* (2001), Rebecca Hausman
* *CSI: Crime Scene Investigation (2001), Julia Fairmont
* *Eastwick* (2002), Jane Spofford
* *King of Queens* (2002), Debi
* *Everwood* (2003), Dkt. Linda Abbott
* *The Wind Effect* (2003), Molly
* *Desperate Housewives* (2004–hadi leo), Bree Hodge

## Tuzo
* Mnamo 2006, alishinda tuzo la *Screen Actors Guild Award (Outstanding Ensemble in a Comedy Series)*
* Mnamo 2005, alishinda tuzo la *Screen Actors Guild Award (Outstanding Ensemble in a Comedy Series*
* Mnamo 2006, alishinda tuzo la *Satellite Award (Best Actress in a Television Series - Musical or Comedy)''

## Marejeo
## Viungo vya nje
* 
* 

Jamii:waliozaliwa 1962
Jamii:Watu walio hai
Jamii:Waigizaji filamu wa Marekani